**Петя Георгиева Върлякова – регистриран одитор № 394/1997 г.**

**гр. София, бул.”Мадрид” № 11, ет. 2, ап. 2, тел. 0888 450 639 1**

**До Председателя на УС на ДСОПЛ**

**д-р Володя Василев**

**ул. ”Емануил Васкидович” № 51, ДКЦ 18**

**гр. София**

**Д О К Л А Д**

**за извършена проверка**

**на ДРУЖЕСТВО НА СОФИЙСКИТЕ ОБЩОПРАКТИКУВАЩИ ЛЕКАРИ/ДСОПЛ/**

от Петя Георгиева Върлякова – регистриран одитор № 394/1997 г.

Поех ангажимент да извърша независима проверка на Юридическо лице с нестопанска цел - ДРУЖЕСТВО НА СОФИЙСКИТЕ ОБЩОПРАКТИКУВАЩИ ЛЕКАРИ/ДСОПЛ/.

Проверката обхваща дейността на Дружеството от момента на вписването му в регистръра на Софийски градски съд през 2010 година до 31 май на настоящата 2012 година и е по препоръка на Контролната комисия.

Настоящото ръководство ми предостави по опис документите, с които разполага – първична отчетна документация/фактури, заповеди за командировки, квитацнционна книга/, банкови извлечения, платежни нареждания оборотни ведомости, Годишните финансови отчети/ГФО/ и Годишни данъчни декларации/ГДД/ на Дружеството. Получих също Устава, Решения № 1 и 2 на СГС, Отчетен доклад на Управителния съвет за периода 03.10.2000-30.04.2011 година и Протокол от Отчетно общо събрание /30.04.2011 година/на ДСОПЛ.

Допълнителна информация за отчетната 2010 година/фактури и банкови документи/ получих от г-жа Наталия Маринова със съдействието на д-р Стоимен Стоименов - член на Контролната комисия. На по-късен етап същата по имейл ми изпрати/хронологични кореспонденции на счетоводните сметки - „Каса”, „Разплащателна сметка”, „Приходи” за 2010 г. и сканирани копия на фактури и договори за дарения/.

В съответствие с поетия ангажимент най-подробно се запознах с предоставената документация на дружеството с нестопанска цел и в тази връзка правя следните констатации:

На събрание на 03. 10. 2009 година е взето решение за учредяване на **ДРУЖЕСТВО НА СОФИЙСКИТЕ ОБЩОПРАЩТИКУВАЩИ ЛЕКАРИ/ ДСОПЛ/**чрез сливане на **ДРУЖЕСТВОТО НА СЕМЕЙНИТЕ ЛЕКАРИ В СОФИЯ**/ДСЛС/ и **СДРУЖЕНИЕТО НА ОБЩОПРАКТИКУВАЩИТЕ ЛЕКАРИ**В **СОФИЯ**/СОПЛС/. Избрани са членовете на Управителния съвет и Контролната комисия.

I. С Решение № 1 от 28.06.2010 година на Софийски градски съд Регионалното дружество е вписано в регистъра на Юридическите лица с нестопанска цел с органи на управлиние – Общо събрание и Управителен съвет в състав: Делфина Зарзоса Нуниез, Милен Димитров Стратиев, Павлина Здравкова Петрова и Мартин Недялков Георгиев.

Изготвена е встъпителна оборотна ведомост на новоучреденото дружество – ДСОПЛ, което е правоприемник на активите и пасивите на ДСЛС и СОПЛС.

СОПЛ-София през отчетната 2010 година не е осъществявало дейност. От салдата в годишния му финансов отчет към 31. 12. 2009 година във встъпителната оборотна ведомост на ДСОПЛ участвуват:

- Дълготрайни активи – **3491.00**лева.

- Материали – **57.00**лева.

- Вземания от клиенти – **600.00**лева

- Задължения към физически лица – **1758.54**лева.

Към 31.07.2010 година ДСЛС има **15 091.22**лв. по банковата си сметка/салдо от приложена оборотната ведомост за периода 01.01-31.07.2010г./, които средства прехвърля по новооткритата разплащателна сметка на ДСОПЛ в Булбанк на 16.08.2010 година. /Посочените салда по счетоводните сметки на дружествата учредители не се коментират – те се приемат за даденост/.

1.В отчетната документация за 2010 година – в оборотната ведомост, съответно в Годишния финасов отчет на ДСОПЛ към 31. 12. 2010 година не са заведени две от издадените фактури от дружеството:

- Фактура с № 153/02. 12. 2010 година - на Тева Фармасютиколс България ЕООД за 700.00 лева и

- Фактура с № 154/06. 12. 2010 година на Астелас Фарма ЕООД - за 1055.00 лева. /оригиналите на двата документа са откъснати от кочана с фактури/

Фактурите не са отразени като приходи, съответно не се заведени като потенциални вземания на ДСОПЛ към 31. 12. 2010 година, за да бъдат потърсени/събрани/ през следващия отчетен период.

2. Не разполагам с информация за проверка на приходите на дружеството посочени в Устава – от встъпителни вноски за членство и от членски внос/няма заведена книга или какъвто и да е документ от който може да се провери, кой и каква сума е плащал/.

За периода 17.08.2010-31.12.2010 има две счетоводни записвания за внесени суми в банковата сметка на дружеството за членски внос от:

- Хема 18 - 390.00 лв /02.12.2010/

- Атанас Пелтеков - 60.00 лв./12.11.2010/

В оборотната ведомост за периода - 01.01.2011 г. - 20.07.2011 г. са посочени приходи за 17 500 лева. От тях - 1800.00 лв. са внесени в разплащателната сметка на 02.02.2011 г. с вносна бележка с основание - членски внос и регистрационна такса, като сумата не е диференцирана.

Вероятно по някакъв начин е водена отчетност за:

- Членския състав на ДСОПЛ

- Внесения членски внос по отчетни периоди/месеци/

/Воденето на отчетност позволява да се установи кой и колко е платил./

3.Представеният Годишен Счетоводен Отчет/ГСО/ на ДСОПЛ за 2010 година, съдържа само статистически форми в хиляди лева.

Не са приложени: индивидуален сметкоплан, главна книга, хронологични кореспонденции по счетоводните сметки, счетоводна политика и оповестявания към ГФО.

II. С решение № 2 от 25. 07. 2011 година са направени промени в Устава, седалището и адреса на управлиние на Дружеството.

Заличени са Председателя - Делфина Нуниез, Заместник председателя - Павлина Петрова и Секретаря - Мартин Недялков, като са вписани нови членове на Управителния съвет – Председател - Володя Велев Василев, Заместник председател – Ясен Георгиев Тончев, секретар - Катрин Боянова Караджова и член - Соника Илиева Колева.

Новоизбраният управителен орган е възложил счетоводното обслужване на ДСОПЛ на счетоводна къща.

На базата на съставена Оборотна ведомост/01.01.-20.07.2011./от предходния ръководен състав, отчетността на дружеството е продължена и е приключена счетоводно календарната 2011 година.

От месец октомври 2011 година е заведена квитанционна книга за събиране на приходите от членски внос на ДСОПЛ.

За периода януари - май на настоящата 2012 година първичните приходни и разходни документи и банкови извлечения са заведени хронологично по счетоводните сметки.

III. След направения цялостен и обстоен преглед на предоставените документи на ДСОПЛ и направените на тяхна база констатации правя следните препоръки:

1.По отношение на начални салда

- да идентифицират сумите/записани като начални салда в новоучреденото ДСОПЛ/от финансовия отчет на СОПЛ-София за 2009 година.

- да вземе решение относно тяхното по-нататъшно участие в отчетноста на ДСОПЛ.

1.1.По отношение на нетекущите и текущи активи:

- да се установи какви са дълготрайните материални активи/на стойност - 3491.00 лева/ и материални запаси /за 57.00 лева/ и ползуват ли се в дейността му?

- ако такива активи не съществуват те да се отпишат, заедно с начислените им амортизации, а материалите да се отнесат в разход

1.2.По отношение на разчетите:

- да се установи произхода на вземанията/600 лева/.

- реални ли са задълженията/1758.54 лева/ и съществува ли правно основание същите да бъдат изплатени от ДСОПЛ.

Ако не е възможно разчетите да бъдат уредени, Управителния орган следва да вземе решение за отписването им в резултатната сметка на дружеството.

2.По отношение на неотчетените, съответно несъбрани приходи от 2010 година

Със съдействието на предходното ръководство на ДСОПЛ да се потърси възможност сумите да бъдат събрани.

3.По отношение на отчетността, която отразява извършената дейност от дружеството с нестопанска цел

Ако ръкодството, разбира се счете за необходимо да подобри организацията на отчетността, която е наследена от предходните отчетни периоди.

3.1. Да се разработи индивидуален сметкоплан на ДСОПЛ съобразен както с информационните потребности за оперативно ръководство, така и с изискванията на СС 9 „Представяне на финансови отчети на предприятията с нестопанска цел”.

3.2. Счетоводните сметки освен на общо синтетично ниво да се заведат и на аналитично ниво.

3.2.1.Разходите да се отчитат диференцирано видове

3.2.2.Приходите да се идентифицират според произхода им - от членски внос, дарения, стопанска дейност -участия във форуми, конгреси, семинари и т.н.

Подходящата аналитична отчетност ще подпомогне:

- Оперативното управление на ДСОПЛ

- Изготвянето на годишните счетоводни отчети

- Проверката на дейноста на дружеството.

3.2.3.Заповедите за командировки да се оформят според нормативните изисквания, които важат за всички дружества - да бъдат подписани задължително от командированите лица, а така също и от ръководителя /за достоверност/.

3.3. По отношение на членския внос

3.3.1.Да се създаде отчетност в следните две направления:

- регистър/книга/за членския състав на ДСОПЛ,/информация за встъпителни вноски, членски внос на лицата по отчетни периоди/

- квитанционна книга с информация за платените вноски /от м. 10. 2011 година в ДСОПЛ се води такава/

Подписи на лицата трябва да има и в двата регистъра.

От първия отчетен документ във всеки един момент може да се получи информация за лицата членуващи в ДСОПЛ, съответно за платените и предстоящите за плащане вноски по устав.

3.3.2.Приходите от членски внос следва ежемесечно да се отразяват в отчетните регистри на дружеството.

3.4. Годишния Финансов Отчет/ГФО/ трябва да съдържа:

3.4.1.ГФО и Пояснителните сведения към него

3.4.2.Индивидуален сметкоплан

3.4.3.Счетоводна политика

3.4.4.Главна книга, регистрите за хронологично синтетично и аналитично отчитане по счетоводни сметки и всички други документи необходими за последващ контрол.

3.5. В чл. 9 на Устава са посочени източниците на средства за осъществяване на дейността на ДСОПЛ, а именно:

- Встъпителни вноски

- Членски внос

- Дарения и завещания от български и чуждестранни физически и юридически лица

- Други позволени от закона източници

Всички останали приходи, които дружеството набира от организиране на форуми, семинари, мероприятия, срещи и т.н. се завеждат и отчитат като приходи от стопанска дейност.

11.07.2012 година

Гр. София

д.е.с. Петя Георгиева Върлякова – Регистриран одитор

гр. София, бул.”Мадрид” № 11, ет. 2, ап. 2, тел. 0888 450 639